《赋得天寒月映霜送黄布政定之山东》
明代·曹义

除书晓捧出明光，朝罢瑶阶月映霜。积素冷涵环佩莹，清辉晴耀锦衣香。

心悬北阙天恩重，望入东蒙客路长。莫道此时寒气肃，薇垣到日转春阳。

作者简介：（1390—1460）明扬州府仪真人，字敬方。正统中以燕山左卫指挥佥事累功至都督佥事，副巫凯守辽东。凯卒，代为总兵官。数与兀良哈战，进都督同知，累官左都督。在边二十年，谨守边陲，辽人安之。英宗复辟，封丰润伯。